Indigofera tinctoria

Indigofera tinctoria es una planta de las regions caudas de la familha de las Fabacèas. Son nom generic ven del grèc indikon e vòl dire d'Índia, país ont los Europèus descobriguèron aquela planta. Se n'es aclimatat a las regions tropicalas e temperadas d'Asia coma a qualques regions d'Africa. Son abitat d'origina demòra alavetz desconegut, que sa cultura es anciana : en Índia, la planta foguèt cultivada pendent mai de 4000 ans.

Es un arbust naut d'un a dos mètres. Pòt èsser annadièr, biennal o renadiu, segon lo clima. 

 La tinta 


Autrescòps cultivat coma planta tintoriala, es una font primièra de l'indi, qu'es pus ecologic que las tintas sinteticas, se vend encara uèi. 

Per obtenir de tinta, las fuèlhas son en primièr banhadas dins d'aiga, puèi se daissa rebolir, e apareis l'indi, lo principi colorant que dona lo blau. Segon las dòsis ne pòt sortir de roge. Lo precipitat resultant de la fermentacion es mesclat amb una basa quimica fòrta (coma l'idroxid de sòdi). Çò qu'es comprimit, secat puèi transformat en polvera. Resulta una tinta mai que mai blava pururinada, e s'apond tanben d'adjuvants per balhar de matises.

Las fuèlhas de la planta s'utilizan tanben per colorar lo pel (henne)

 Autras utilizacions 
Las fuèlhas e las racinas son utilizadas dins la medecina tradicionala de divèrses païses. En China, contra la fèbre, mals de ventre e depuratiu. En Africa del Sud, la racina trissada s'utiliza per calmar lo mal de caissal. Auriá tanben de vertuts emeticas.

Coma fabacea, es tanben cultivada per melhorar los sòls.

 Sinonims 
Son considerats coma sinonims d'Indigofera tincturia:
 Anila tinctoria (L.) Kuntze var. normalis Kuntze
 Indigofera anil L. var. orthocarpa DC.
 Indigofera argentea L., non Burm.f.
 Indigofera bergii Vatke
 Indigofera cinerascens DC.
 Indigofera houer Forssk.
 Indigofera indica Lam.
 Indigofera sumatrana Gaertn.
 Indigofera ornithopodioides Schum.
 Indigofera orthocarpa (DC.) Berg
 Indigofera tinctoria L. var. macrocarpa D.C.

 Vejatz tanben 
 Lo pastèl.

Categoria:Planta tintoriala
Categoria:Colorant organic
Categoria:Flòra (nom scientific)
Categoria:Planta utila